בריינה קרא

בריינה רבקה קרא (באנגלית: Bryna Rebekah Kra; נולדה ב-6 באוקטובר 1966) היא מתמטיקאית אמריקאית מצליחה שתחום מחקרה עוסק בעיקר בתורה הארגודית. עבודתה פורצת הדרך עוסקת בשימוש בחבורה נילפוטנטית, חבורה מסוימת בתורת הקבוצות, והמשטחים ההומגניים (אחידים) שלה, לצורך אנליזה של דפוסים בקבוצות של מספרים שלמים. כיום קרא היא פרופסור באוניברסיטת נורת'ווסטרן בפקולטה למתמטיקה, ונבחרה להיות ראשת האגודה האמריקאית למתמטיקה לשנת 2023–2024. ברינה קרא נולדה ב-6 באוקטובר 1966 בבוסטון. אביה של קרא, ארווין קרא, היה גם הוא מתמטיקאי, ולכן כבר מילדותה המתמטיקה הייתה חלק מחייה. כתוצאה מהסביבה שבה התחנכה, תמיד ידעה שתחום המתמטיקה מעניין אותה, גם לפני שידעה שתרצה לעסוק בו. קרא למדה לתואר ראשון באוניבסיטת הרווארד וקיבלה את תואר הדוקטור בשנת 1995 מאוניברסיטת סטנפורד. במשך חמש השנים הבאות קרא עבדה במספר משרות פוסט-דוקטורט, עד שלבסוף בשנת 2000 מונתה כחברת סגל באוניברסיטת פנסילבניה סטייט. לאחר ארבע שנים בריינה קרא עזבה את משרתה בפנסילבניה סטייט והצטרפה לאוניברסיטת נורת'ווסטרן כמרצה. קרא נשארה שם עד היום, ובשנת 2013 היא מונתה כפרופסור שרה רבקה רולנד (Sarah Rebecca Roland Professor) למתמטיקה. בנוסף לתפקידה באוניברסיטה, קרא גם חברה באיגודים רבים המתמחים במתמטיקה ומדעים מדויקים. בשנים 2009 עד 2012 קרא כיהנה כיו"ר המחלקה למתמטיקה. בשנת 2023 היא התחילה כהונה של שנתיים כראשת האגודה האמריקאית למתמטיקה. במהלך שנותיה בתחום המתמטיקה, הוענקו לקרא פרסים, תארים, ומלגות רבות. בשנת 2006, קרא הוזמנה לדבר בקונגרס בינלאומי של מתמטיקאים, ובאותה שנה הוענקה לה מלגה של ה-AMS (האגודה האמריקאית למתמטיקה). מלגה נוספת שבה זכתה היא מלגת סימונס שבה זכתה פעמיים, פעם ראשונה בשנת 2016 ופעם בשנייה ב-2021. בנוסף קרא חברה בכמה איגודים ואקדמיות. האיגוד הראשון שאליו הצטרפה הוא ה-AMS ב-2013. זמן לא רב לאחר מכן המשיכה להצטרף לעוד שני איגודים, לאקדמיה האמריקאית לאמנויות ומדעים ב-2016, ולאקדמיה הלאומית למדעים ב-2019. בשנת 2023 היא הוזמנה גם כעמיתה של האגודה לנשים במתמטיקה. בריינה קרא זכתה בפרס לוי ל. קונאנט של ה-AMS בשנת 2010, וב-2020 היא קיבלה את פרס ״התוכניות שעושות את ההבדל״ מ-AMS לאחר שייסדה את התוכנית ״הזדמנויות מחקר לנשים בוגרות תואר שני. (Graduate Research Opportunities for Women - GROW). בשנת 2022 קרא זכתה בשני פרסים מאוניברסיטת נורת'ווסטרן, פרס פרובסט לשירות סגל מופתי ובפרס דורותי אן וקלרנס ל.ור סטיג למחקר יוצא דופן. בריינה קרא עוסקת בתחום תורה הארגודית, תחום זה חוקר את התכונות/מאפיינים של מערכות דינמית. קרא מתארת מערכת דינמית כמרחב תאורטי עם כללים מסוימים שדרכם ניתן לדעת מה קורה בכל נקודה במרחב. המטרה המרכזית של תחום המחקר שלה הוא לאפשר לחזות התנהגות ארוכת טווח של המערכת הזאת כאשר מיישמים את הכלל שוב ושוב. התגלית העיקרית שאותה מצאה קרא הוא קשר בין חבורה נילפוטנטית, חבורה מסוימת בתורת הקבוצות, והמשטחים ההומגניים (אחידים) שלה לדפוסים בקבוצות של מספרים שלמים. קשר זה מאפשר אנליזה של דפוסים של קבוצות המספרים האלו בעזרת חבורה נילפוטנטית. על התגליות המתמטיות האלה, קרא כתבה ספר בשיתוף פעולה עם ברנרד הוסט. הספר יצא בשנת 2018. התגלית של קרא ועבודתה בתחום הובילו לפיתוח קשרים עם תחומים אחרים והיוותה השראה להתפתחויות רבות. התפתחויות אלא כוללות תגליות בתחומים הבאים: משפטי מבנה בתורת הארגודית, בדינמיקה טופולוגית ובקומבינטוריקה אריתמטית. בריינה קרא, באתר פרויקט הגנאלוגיה במתמטיקה Rachel Crowell, Searching Symbols for the Rules of Change, Quanta magazine, ‏November 17, 2020 Bryna Kra: Department of Mathematics - Northwestern University, www.math.northwestern.edu (באנגלית) Inside Dynamical Systems and the Mathematics of Change, נבדק ב-2023-12-27 Bryna R. Kra, www.nasonline.org ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בריינה קרא".